### Beslutning

Anbefales.

Richard Nielsen (Frit Borgerligt Fællesskab) stemmer imod.

### Sagsfremstilling

## Resume og sagens baggrund

Administrationen fremlægger Forslag til tillæg nr. 9 til Kommuneplan 2021-2032 samt Lokalplan nr. 590 for udvidelse af solcelleanlæg på [adresse]. Kommuneplantillægget udlægger rammeområde på ca. 64 ha til teknisk anlæg. Lokalplanen indeholder nærmere bestemmelser for områdets anvendelse. Sagen lægger op til Kommunalbestyrelsens beslutning om at godkende planforslagene med henblik på offentlig høring.

Teknik- og Miljøudvalget besluttede den 8. september 2022 at igangsætte planlægningen for solcelleanlæg på [adresse].

## Indstillinger

Direktøren indstiller, at

1. Forslag til tillæg nr. 9 til [adresse] 2021-2032 for et anlægsområde til teknisk anlæg godkendes til offentlig fremlæggelse i mindst 8 uger (Bilag 1).
2. Forslag til Lokalplan nr. 590 for solcelleanlæg på [adresse] godkendes til offentlig fremlæggelse i mindst 8 uger (Bilag 2).
3. Fælles miljøvurderingsrapport af planforslagene samt en miljøkonsekvensrapport af det konkrete projekt offentliggøres i 8 uger sammen med planforslagene (bilag 3).
4. Udkast til tilladelse efter Miljøvurderingsloven (bilag 8), offentliggøres i 8 uger sammen med fælles miljøvurderingsrapport (bilag 3).
5. Administrationen bemyndiges til at foretage evt. redaktionelle rettelser til planforslagene inden den offentlig fremlæggelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

[adresse] ønsker at etablere en solcellepark i umiddelbar nærhed af eksisterende solcelleanlæg og vindmølleanlæg.

Lokalplanområdet er på i alt 64 ha, og solcelleparken forventes at blive omkring 52 ha, som kan levere en årlig strømproduktion på ca. 75 GWh/år svarende til strømforbruget for ca. 20.000 husstande.

Opstiller på projektet, Copenhagen Green Energy, har et ønske om at skabe et multifunktionelt område, der ikke kun producerer grøn strøm, men som kan bringe værdi til lokalområdet bl.a. i form af offentlig tilgængelige, nye naturarealer, og øget biodiversitet.

*Afsæt i planloven*

Området er i Kommuneplan 2021-2032 omfattet af udpegning for *Bevaringsværdige landskaber.* Denne udpegning beskriver landskabsstrukturer, sigtelinjer og storskalalandskaber omkring herregården [adresse].

Planlægningen tager afsæt i en ny bestemmelse i Planloven fra sommeren 2023, der giver kommunerne en mere lempelig mulighed for at planlægge for solceller i herregårds- og godslandskaber (jf. § 11b, stk. 5). Kommunalbestyrelsen kan således *"**fastsætte rammer for opstilling af vindmøller og solceller i landskaber, der kan karakteriseres som herregårdslandskaber eller godslandskaber. Dette gælder dog som udgangspunkt ikke, hvis det pågældende landskab kan karakteriseres som et herregårdslandskab eller godslandskab af en særlig kvalitet.”*

På baggrund af de gennemførte analyser af landskabet vurderes godslandskabet på Asnæs omkring [adresse] ikke at have karakter af en særlig kvalitet (jf. Bilag 3, kap. 4). Den eksisterende udvidelse af industri, havn og VE-anlæg har påvirket landskabet i sådan en grad, at områdets østlige del er så ændret, at det ikke længere kan anses som værende af særlig karakter i forhold til den traditionelle forståelse af herregårds- og godslandskaber.

Formålet med kommuneplantillægget er blandt andet at redegøre for udvidelsen af solcelleanlæggets påvirkning af storskalalandskabet, og hvordan anlægget kan integreres i de landskabsværdier, der dominerer Asnæs østlige del.

*Forslag til Kommuneplantillæg 9 (Bilag 1)*I området er et eksisterende solcelleanlæg, der er omfattet af rammeområdet K12.T04(1), samt et vindmølleanlæg, omfattet af rammeområde K12.T01. Kommuneplantillægget ændrer på afgrænsningen af område K12.T01, så der skabes grundlag for at udvide solcelleanlægget, og dermed opnå et rammeområde til forskellige VE-anlægstyper.

*Forslag til lokalplan nr. 590 (bilag 2)*Formålet med Lokalplanen er at skabe grundlag for at udvide solcelleparken på [adresse]. Derudover er lokalplanens formål, at

* Området kan anvendes til solcelleanlæg med tilhørende tekniske installationer.
* At områdets anvendelse til solcelleanlæg varetager hensynet til nabobeboelser, og at den visuelle påvirkning af det omkringliggende landskab begrænses.
* Solcelleanlægges afskærmes af levende hegn.
* At der bliver etableret offentlige rekreative stier.
* At der fastsættes bestemmelser, som erstatter de ellers nødvendige landzonetilladelser (Bonusvirkning), herunder at sikre at solenergianlægget er fjernet senest ét år efter driftsophør.

Lokalplanen indeholder en såkaldt bonusvirkning. Den erstatter de landzonetilladelser til anvendelse, bebyggelse og anlæg i landzone, som er nødvendig for lokalplanens virkeliggørelse (jf. Planlovens § 15 stk. 4). Dette betinges af, at arealet retableres, såfremt det ikke længere er i brug til solcelleanlæg.

*Miljøvurdering og udkast til tilladelse efter Miljøvurderingsloven (hhv. bilag 3 og 8)*Der er udarbejdet en fælles miljøvurderingsrapport, der omfatter såvel miljøvurdering (MV) af plangrundlaget samt af miljøkonsekvensrapporten (MKR) for det konkrete projekt. Den fælles miljøvurderingsrapport vedlagt som bilag 3.

Der skal efter Miljøvurderingsloven § 25 meddeles tilladelse til at opføre og drifte solcelleanlægget. Udkast til tilladelsen med vilkår skal sendes i høring 8 uger sammen med den fælles miljøvurderingsrapport (jf. Miljøvurderingsloven § 35 stk. 4, nr. 4).

I udkast til tilladelse indgår som vilkår, at de læhegn og naturområder der i solcelleanlæggets levetid understøtter den potentielle økologiske forbindelse og levevilkår for områdets fauna, sikres. Etableringen og drift af solcelleanlægget må heller ikke forhindre den naturlige forekomst og fourageringsmuligheder for flagermus.

Tilladelsen efter miljøvurderingsloven forlægges til endelig godkendelse sammen med vedtagelse af planforslagene.

*Visualisering og Ikke teknisk resumé (hhv. bilag 4 og Ragner Holst er udarbejdet en visualiseringsrapport for området, både før under og efter etableringen af anlægget. Denne illustrerer de landskabelige, visuelle ændringer anlægget vil afgive. Der er ligeledes lavet et ikke teknisk resumé der beskriver hvilke miljømæssige konsekvenser projektet afgiver.

*Videre proces*Administrationen forventer at planforslagene kan fremlægges i offentlig høring i 8 uger i begyndelsen af april 2024 med henblik på endelig vedtagelse i 3. kvt. 2024. I forbindelse med høringsperioden afholder Energistyrelsen et obligatorisk borgermøde, hvor der informeres om eksisterende erstatningsordninger og Grøn Pulje for VE-anlæg. Hvis det bliver en udfordring for Styrelsen at placere borgermødet inden for en høringsperiode på 8 uger, anbefaler administrationen at høringsperioden forlænges herefter. Dato for informationsmødet udmeldes så snart tidspunkt kendes.

*Administrationen anbefaler*Administrationen anbefaler, at Kommunalbestyrelsen godkender planforslagene, den fælles miljøvurderingsrapport samt udkast til tilladelse efter Miljøvurderingsloven, og at alle dokumenter efterfølgende fremlægges offentligt i minimum 8 uger.

## Økonomiske konsekvenser

Ingen.